alexandrainst/scandi-wiki huggingface dataset:
Ein Siniya

Ein Siniya (arabisk عين سينيا, ‘Ayn Sîniyâ) er ein liten palestinsk landsby med kring 700 innbyggjarar i Ramallah og al-Bireh guvernement, 10 km nord for Ramallah, og 1,5 km nordaust for Jifna. Han ligg på ein fjellkam som går nord-sør over Vestbreidda i ei høgd på 759 meter over havet.

Historie
Det er funne fleire graver hogde ut i berget kring landsbyen.
Conder og Kitchener skreiv i 1882 at eit lite krossfararfort verka å ha lege der, men dette vart avkrefta i seinare kjelder.

Ein Siniya har vanlegvis blitt identifisert som krossfarar-landsby Aineseins, som var ein av 21 landsbyar som kong Godfrey ga som eit len til Den heilage grav-kyrkja. Men C. N.  Johns skreiv i 1939, at han meinte Aineseins låg ved Tel Beit Shemesh.

Osmansk tid
Då Palestina vart styrt av Det osmanske riket (1500- til tidleg 1900-talet), låg Ein Siniya i sjeikdømet Bani Zeid, i Jerusalem-distriktet. I 1556 var han den minste landsbyen i sjeikdømet, med under ti hushaldningar. I osmanske skattelister frå 1596 var 'Ayn Slnya ein del av Al-Quds nahiya i Al-Quds liwa. Landsbyen hadde eit folketal på 12 hushaldningar, alle muslimar, og betalte skatt for kveite, bygg, oliven, vindruer, frukttre, tilfeldige inntekter, bikubar og/eller geiter.

I 1870 vitja den franske oppdagaren Victor Guérin landsbyen, og estimerte at han hadde kring 200 innbyggjarar. I 1882 skildra Palestine Exploration Fund i Survey of Western Palestina  Ain Sinia som ein liten landsby, men «utan tvil særs gammal.»

Kjelder
Denne artikkelen bygger på «Ein Siniya» frå ,  den 22. september 2015. 
 oppgav desse kjeldene: 

 

  

 

 Suad Amiry, Nazmi Al-Jubeh, Andrea Bräuning, Jürgen Frick: Das „Museum of Memory” in Ain Sinya. Beispiel für die Denkmalpflege in Palästina. In: Denkmalpflege in Baden-Württemberg, 32 (2003), vol. 4, s. 345–353 (PDF )

Bakgrunnsstoff
Velkomen til 'Ayn Siniya

Landsbyar på Vestbreidda
Ein Yabrud

Ein Yabrud (arabisk عين يبرود) er ein palestinsk by i Ramallah og al-Bireh guvernement, sentralt på Vestbreidda. Han ligg kring 7 km nordaust for byen Ramallah i ei høgd på 800 meter over havet. I følgje Palestinsk statistisk sentralbyrå (PCBS) hadde byen eit folketal på 3 000 i 2007. Han er heimstaden til militærkommandanten i Hamas, Maher Udda.

Kjelder
Denne artikkelen bygger på «Ein Yabrud» frå ,  den 22. september 2015. 
 oppgav desse kjeldene:

Landsbyar på Vestbreidda
Al-Janiya

Al-Janiya (arabisk الجانيه) er ein palestinsk landsby i Ramallah og al-Bireh guvernement, 8 kilometer nordvest for Ramallah nord på Vestbreidda. I følgje Palestinsk statistisk sentralbyrå (PCBS) hadde landsbyen eit folketal på 1 170 innbyggjarar i 2006.

Kjelder
Denne artikkelen bygger på «Al-Janiya» frå ,  den 22. september 2015. 
 oppgav desse kjeldene:

Landsbyar på Vestbreidda
Ramallah og al-Bireh guvernement
Kafr Ein

Kafr Ein (arabisk كفر عين) er ein palestinsk landsby i Ramallah og al-Bireh guvernement, nordvest for Ramallah sentralt på Vestbreidda. I følgje Palestinsk statistisk sentralbyrå (PCBS) hadde Kafr Ein eit folketal på 1 743 innbyggjarar i 2007.

Historie
Kafr Ein tyder «kjeldelandsbyen». Landsbyen har ti vasskjelder og ti vassreservoar, eit av dei nyleg øydelagd. 

Ein trur at det låg ein eldgammal stad på toppen av eit lokalt fjell kalla Haraek. Ein trur Haraek hadde både ei kyrkje og ein moské. I følgje ei lokal segn vart staden øydelagd under krosstoga og den einaste overlevande landsbybuararen kom ned frå fjellet og grunnla Kafr Ein.

Kafr Ein vart styrt av Barghouti-familien gjennom siste halvdelen av det osmanske styret i Palestina, og han låg då i sjeikdømet Bani Zeid.

Den franske oppdagaren Victor Guérin vitja landsbyen i 1870, og skreiv at han «verka ikkje særleg stor.» I 1882 skildra Palestine Exploration Fund i Survey of Western Palestine «Kefr Ain» som ei «lita grend i ei åsside, med forsyningar frå Ain Matrun, dalen i sørvest.»

I ei folketeljing i 1922 utført av Dei britiske mandatstyresmaktene hadde landsbyen, kalla Kufr 'Ain, eit folketal på 376, alle muslimar.

I 1945 var folketalet 550, alle arabarar, medan det samla landarealet var 7 145 mål, i følgje ei offisiell landmåling. Av dette var 4 928  for plantasjar og irrigert land, 724 for korn, medan 19 mål var klassifisert som utbygde område.

Kjelder
Denne artikkelen bygger på «Kafr Ein» frå ,  den 22. september 2015. 
 oppgav desse kjeldene:

Bakgrunnsstoff
Velkomen til Kafr 'Ayn

Landsbyar på Vestbreidda
Kafr Malik

Kafr Malik (arabisk كفر مالك) er ein palestinsk by i Ramallah og al-Bireh guvernement, 17 kilometer nordaust for Ramallah nord på Vestbreidda. I følgje Palestinsk statistisk sentralbyrå (PCBS) hadde byen eit folketal på 2 787 innbyggjarar i 2007.

Kjelder
Denne artikkelen bygger på «Kafr Malik» frå ,  den 22. september 2015. 
 oppgav desse kjeldene:

Landsbyar på Vestbreidda
Ramallah og al-Bireh guvernement
Kafr Ni'ma

Kafr Ni'ma (arabisk كفر نعمة) er ein palestinsk by i Ramallah og al-Bireh guvernement, 13 kilometer nordvest for Ramallah nord på Vestbreidda. I følgje Palestinsk statistisk sentralbyrå (PCBS) hadde byen eit folketal på 3 750 innbyggjarar i 2007.

Kjelder
Denne artikkelen bygger på «Kafr Ni'ma» frå ,  den 22. september 2015. 
 oppgav desse kjeldene:

Landsbyar på Vestbreidda
Ramallah og al-Bireh guvernement
Kharbatha Bani Harith

Kharbatha Bani Harith (arabisk خربثا بني حارث) er ein palestinsk by sentralt på Vestbreidda, 15 kilometer vest for Ramallah i Ramallah og al-Bireh guvernement. Namnet på byen er truleg ei forvansking av Khirbat Bani Harith. I følgje Palestinsk statistisk sentralbyrå hadde byen eit folketal på 2 846. I nærleiken ligg Bil'in i sør, Ras Karkar i aust, og Deir Qaddis i vest.

Historie
I følgje ei osmansk folketeljing i 1596 hadde Kharbatha i alt 29 muslimske og fire kristne familiar.

I 1882 skildra «Survey of Western Palestina» landsbyen, kalla Khurbetha Ibn Harith, som mellomstor med ein brunn i vest, «i høgt lende mellom oliventre.»

I folketeljinga i 1922, utført av Dei britiske mandatstyresmaktene, hadde Kharbata eit folketal på 338, alle muslimar.  I folketeljinga i 1931 hadde dette auka til 469, framleis alle muslimar, i 102 busette hus.

I 1945 var folketalet i Kharbata 650, alle arabarar, som eigde 7 120  mål land i følgje ei offisiell landmåling. 2 788 mål var plantasjar og irrigert land, 591 nytta for korn, medan 9 mål var utbygd (urbant) land.

Sjå òg 
Kharbatha al-Misbah

Kjelder
Denne artikkelen bygger på «Kharbatha Bani Harith» frå ,  den 22. september 2015. 
 oppgav desse kjeldene:

Bakgrunnsstoff
Velkomen til Kharbata

Byar på Vestbreidda
Al-Mughayyir i Ramallah

al-Mughayyir  (arabisk المغيّر) er ein palestinsk landsby i Ramallah og al-Bireh guvernement, 27 kilometer nordaust for Ramallah og 34 kilometer søraust for Nablus, nord på Vestbreidda. I følgje Palestinsk statistisk sentralbyrå (PCBS) hadde landsbyen eit folketal på 2 368 innbyggjarar i 2007.

Kjelder
Denne artikkelen bygger på «Al-Mughayyir, Ramallah» frå ,  den 22. september 2015. 
 oppgav desse kjeldene:

Landsbyar på Vestbreidda
Khirbet Abu Falah

Khirbet Abu Falah (arabisk خربة ابو فلاح) er ein palestinsk by i Ramallah og al-Bireh guvernement, 26 km nord for Ramallah nord på Vestbreidda. I følgje Palestinsk statistisk sentralbyrå (PCBS) hadde byen eit folketal på kring 4 237 innbyggjarar i 2007.

Kjelder
Denne artikkelen bygger på «Khirbet Abu Falah» frå ,  den 22. september 2015. 
 oppgav desse kjeldene:

Landsbyar på Vestbreidda
Ramallah og al-Bireh guvernement
Kobar

Kobar (arabisk كوبر) er ein palestinsk landsby i Ramallah og al-Bireh guvernement nord på Vestbreidda, 13 km nordvest for Ramallah. Kobar grensar til Burham i aust, Jibiya og Umm Safa i nord, Al Itihad i vest og Al-Zaytouneh og Bir Zeit i sør. I følgje Palestinsk statistisk sentralbyrå (PCBS) var folketalet i Kobar i 2007 på 3 456.

Burqa ligg 70 meter over havet og har ein årsmiddelnedbør på 669,8 mm. Årsmiddeltemperaturen er 16 grader Celsius, medan den årsmiddelet for luftfukta er 61 %. 

Sidan 1996 har Kobar vore styrt som ein landsbykommune.

Historie 

Det er funne potteskar frå jernalderen, persisk og hellenistisk tid, bysantinsk tid, krossfararane/ajjubidane, mamelukkane og tidleg osmansk tid. Dei eldste potteskara vart funnen nord og sør for landsbyen, medan dei bysantinske funna vart gjort på vestsida.

Osmansk tid
Kobar vart, som resten av Palestina, ein del av Det osmanske riket i 1517, and i skattelista frå 1596, låg landsbyen i Quds nahiya i Quds liwa. Folkesetnaden var 31 hushaldningar, alle muslimar. Dei betalte skatt for kveite, bygg, vindruer, frukttre, tilfeldige inntekter, geiter og/eller bikubar.

I 1863 vitja den franske oppdagaren Victor Guérin landsbyen. Han estimerte at han hadde 600 innbyggjarar, og noterte ein moské tileigna ein sjeik Ahmed.

I 1882 skildra Palestine Exploration Fund i Survey of Western Palestine Kobar som ein «liten landsby på ein åstopp, med graver hogde ut i berget, og ein tank, omgjeve av oliven.»

Det britiske mandatet
I folketeljinga i 1922 hadde Kubar eit folketal på 447, tre kristne og resten muslimar. Dette hadde auka i folketeljinga i 1931 til 546, alle muslimar, i 122 hus.

I 1945 var folketalet 610, alle arabarar, medan det samla landarealet var 9 678 mål, i følgje ei offisiell landmåling. Av dette var 3 512  for plantasjar og irrigert land, 1 434 for korn, medan 33 mål var klassifisert som utbygde område.

Kjelder
Denne artikkelen bygger på «Kobar» frå ,  den 22. september 2015. 
 oppgav desse kjeldene:

Bakgrunnsstoff
Velkomen til Kaubar

Landsbyar på Vestbreidda
Al-Midya

al-Midya (arabisk المديه) er ein palestinsk landsby i Ramallah og al-Bireh guvernement nord på Vestbreidda, 20 kilometer vest for Ramallah. I følgje Palestinsk statistisk sentralbyrå hadde landsbyen 1301 innbyggjarar i 2007.

Historie
Den gamle landsbyen ligg ved Ras al-Midya, søraust for landsbyen, der ein har funne keramikk frå jernalderen og seinare periodar. Han vart visstnok nemnt av Ishtori Haparchi under mamelukkane.

Osmans tid
Al-Midya vart ein del av Det osmanske riket i 1517 i lag med resten av Palestina, og i 1596 stod han oppført i skattelister som ein del av Ramla nahiya i Gaza liwa. Han hadde eit folketal på 25 muslimske hushaldningar og betalte skatt for kveite, bygg, sommaravlingar eller oliven eller frukttre, og ei presse for oliven eller druer.

I 1870 vitja Victor Guérin landsbyen og meinte at ruinane her var graver etter makkebarane. Men Clermont-Ganneau gjorde omfattande utgravingar seinare og fann kristne krossar i dei eldste delane av den største strukturen. Han konkluderte med at ruinane var frå 400-talet eller seinare, i bysantinsk tid.

I 1882 skildra Palestine Exploration Fund i Survey of Western Palestine Midieh som ein ganske stor landsby med hus anten bygd av adobe eller stein. I nord låg ein liten olivenlund, i sør ein tank. Det «raraste» dei fann vart kalla er Ras. Det var ein høg, kjegleforma knaus, med ein muqam på toppen, og graver hogde ut i sidene.

Det britiske mandatet
I folketeljinga i Palestina i 1922, utført av dei britiske mandatstyresmaktene, hadde Midya ein muslimsk folksetnad på 245 innbyggjarar, og dette auka i folketeljinga i 1931 til 286, framleis alle muslimar, 59 hus.

I 1945 var folketalet i el Midya 320 arabarar, som eigde 7 020 mål med land i følgje ei offisiell måling. Av dette var 688 mål plantasjar og irrigert land, 2 304 mål for kornåkrar, medan 8 mål var utbygd (urban) område.

Kjelder

Denne artikkelen bygger på «Al-Midya» frå ,  den 22. september 2015. 
 oppgav desse kjeldene:

 (s. 89, 219, 244, 358-374, (pic)  470  476 )
 (p. 341 ff, pic.)
  (s. 133-134 mentioned by Ishtori Haparchi i 1200-talet )
 s. 834-5?
 (p. 404- 13, 415-26)

 
  
   (s.  235 239)

Bakgrunnsstoff
Velkomen til al-Midya

Landsbyar på Vestbreidda
Al-Lubban al-Gharbi

Al-Lubban al-Gharbi (arabisk اللبّن الغربيّ) er ein palestinsk landsby i Ramallah og al-Bireh guvernement, 21 kilometer nordvest for Ramallah nord på Vestbreidda. I følgje Palestinsk statistisk sentralbyrå hadde landsbyen eit folketal på 1 476 innbyggjarar i 2007.

Historie
Landsbyen ligg i åssida ved ein eldgamal stad, som er nemnt i Talmud som Beit Laban. Her fins ruinar av oldtidsbygningar, og somme av steinane har blitt brukt om att i landsbyhusa. Føre landsbymoskeen står foten av fem søyler som ein trur har vore ein del av eit kapell. Landsbyen har òg cisterner hogde ut i berget, og på sørvestsida ligg graver og grotter hogde ut i fjellet.  

Som Lubban al-Kafr stod landsbyen oppført i osmanske skattelister i 1596 som ein del av Jabal Qubal nahiya i Nablus liwa. Han hadde eit folketal på 29 muslimske hushaldningar. Han betalte skattar av kveite, bygg, sommaravlingar, oliven, og geiter eller bikubar.

Den franske oppdagaren og amatørarkeolog Victor Guérin vitja landsbyen i 1863 og skriv «husa verkar å vere særs gamle og i lag dannar dei ein heilskap, som om dei alle var eitt enkelt hus. Store mengder eldgamle byggemateriale er obsevert i murane.»  I «Survey of Western Palestina» frå 1881, vart landsbyen, (kalla «Lubban Rentis»), skildra som liten, og låg på ei høgd ved sidan av ein romersk veg.

I folketeljinga i 1931 hadde staden, kalla Al-Lubban eller Lubban Rantis, 60 busette hus og eit folketal på 298 muslimar.

I 1945 var folketalet i El Lubban 340, alle arabarar, som eigde 9 854  mål land i følgje ei offisiell landmåling. 1 411 mål var plantasjar og irrigert land, 1 118 nytta for korn, medan 6 mål var utbygd (urbant) land.

Sjå òg
Al-Lubban ash-Sharqiya

Kjelder
Denne artikkelen bygger på «Al-Lubban al-Gharbi» frå ,  den 22. september 2015. 
 oppgav desse kjeldene: 
 
 

  
 

Landsbyar på Vestbreidda
Nabi Salih

Nabi Salih (arabisk النبي صالح) er ein liten palestinsk landsby i Ramallah og al-Bireh guvernement, sentralt på Vestbreidda, 20 kilometer nordvest for Ramallah. Han hadde kring 530 innbyggjarar i 2007.

Historie
I 1596 stod landsbyen oppført (som Dayr Salih) i osmanske skattelister som ein del av  i Quds nahiya i Quds liwa. Han hadde eit folketal på to hushaldningar, begge muslimar. Skattar vart betalte for kveite, bygg, sommaravlingar og tilfeldige inntekter.

Den franske oppdagaren Victor Guérin vitja staden to gonger på 1800-talet. I 1870 skreiv han at staden var kalla opp etter ein person som «vert halde i ære der, under ein koubbeh delvis bygd med vanleg steinverk med ein eldgammal utsjånad.»  I 1870 estimerte Guérin at landsbyen hadde 150 innbyggjarar. I The Survey of Western Palestine (1882), vart Neby Saleh skildra som «ein mellomstor landsby på ein rygg, med ein liten moské og ein brunn i sør. Ei kjelde ligg 1 km mot aust.»

Heilagdomen til Salih
Ei lokal segn meiner bygningen med blåfarga kuppel i landsbyen er heilagdomen til profeten Salih (I Bibelen Sjelah). Den moderne strukturen vart bygd på 1800-talet under osmansk styre. Han vart bygd over ruinane av eit krossfararbygg, som visstnok vart bygd over ruinane av ei bysantinsk kyrkje. Ruinane av den eldre strukturen omfatta apsisar med tre passasjar bak heilagdomen.

Geografi

Landsbyen ligg 570 meter over havet langs fjellkjeda som går langs Vestbreidda. Nabi Salih ligg 20 kilometer nordvest for byane Ramallah og al-Bireh. I nærleiken ligg Bani Zeid i nordvest, Kafr Ein i nord, Deir as-Sudan i nordaust, 'Abud i vest og Deir Nidham i sørvest.

Kjelder
Denne artikkelen bygger på «Nabi Salih» frå ,  den 22. september 2015. 
 oppgav desse kjeldene: 

''

Bakgrunnsstoff
Bilete av området, ARIJ

Palestinske heilagdomar
Landsbyar på Vestbreidda
Qarawat Bani Zeid

Qarawat Bani Zeid (arabisk قراوة بني زيد) er ein palestinsk landsby i Ramallah og al-Bireh guvernement, 22 kilometer nordvest for Ramallah nord på Vestbreidda. I følgje Palestinsk statistisk sentralbyrå (PCBS) hadde Qarawat Bani Zeid eit folketal på 2 915 innbyggjarar i 2007. Qarawat Bani Zeid er heilt kontrollert av Den palestinske sjølvstyresmakta, sidan han ligg i «Område A».

Like ved moskeen i landsbyen ligg ruinane av eit romersk basseng, kring 60 meter under jorda.

Kjelder 
Denne artikkelen bygger på «Qarawat Bani Zeid» frå ,  den 22. september 2015. 
 oppgav desse kjeldene:

Landsbyar på Vestbreidda
Qibya

Qibya (arabisk skrift قبية, hebraisk skrift קיביה) er ein palestinsk landsby på Vestbreidda, 30 km nordvest for Ramallah og rett nord for den store israelske byen Modi'in. Han er ein del av Ramallah og al-Bireh guvernement, og hadde i følgje Palestinsk statistisk sentralbyrå eit folketal på kring 4 901 i 2007.

Historie
Det er funne potteskar frå Romarriket, Austromarriket, mamelukkane og tidleg osmansk tid i landsbyen.

Osmansk tid
Qibya vart, som resten av Palestina, ein del av Det osmanske riket i 1517, og i skattelista frå 1596 låg landsbyen i Ramla nahiya i Gaza liwa. Han hadde berre muslimske innbyggjarar fordelt på 29 hushaldningar og betalte skatt for kveite, bygg, sommaravlingar, oliven, frukttre, linser, geiter og/eller bikubar og ei presse for oliven eller druer.

I 1882 skildra Palestine Exploration Fund i Survey of Western Palestine landsbyen (då kalla Kibbiah), som «ei særs lita grend med oliventre, i høgt lende».

Det britiske mandatet
I folketeljinga i 1922, utført av Dei britiske mandatstyresmaktene, hadde landsbyen (kalla Kibbia) eit folketal på 694, alle muslimar.  I folketeljinga i 1931 var folketalet i Qibya 909, framleis alle muslimar, i 204 busette hus.

I 1945 var folketalet i Qibya 1 250, alle arabarar, som eigde 16 504 mål land i følgje ei offisiell landmåling. 4 788 mål vart nytta for korn, medan 32 mål var utbygd (urbant) land.

Etter 1948
Etter den arabisk-israelske krigen i 1948, og etter våpenkvileavtalen i 1949, kom Qibya under jordansk styre.

Massakre
I oktober 1953 var Qibya målet for eit israelsk raid som vart kjend som Qibya-massakren. Denne vart utført av Eining 101, kommandert av Ariel Sharon. 67 eller 69 uvæpna sivile vart drepne og store delar av landbyen øydelagd. Den 18. oktober 1953 gav det amerikanske utanriksdepartementet ut ei pressemelding der dei uttrykte si «djupaste medkjensle for familiane til dei som mista liva sine» i Qibya i tillegg til at dei ansvarlege «bør haldast ansvarleg og effektive tiltak bør gjerast for å hindre slike hendingar i framtida.» USA suspenderte all økonomisk støtte til Israel for ein periode. 

Etter seksdagarskrigen i 1967 har Qibya vore under israelsk okkupasjon.

Qibya hamna i søkelyset til media igjen under valkampanjen i Israel i 2001, då Sharon vart den neste israelske statsministeren.

Kjelder
Denne artikkelen bygger på «Qibya» frå ,  den 22. september 2015. 
 oppgav desse kjeldene:

Bakgrunnsstoff
Velkomen til Qibya

Landsbyar på Vestbreidda
Ramallah og al-Bireh guvernement
Rammun

Rammun (arabisk skrift رمّون) er ein palestinsk by i Ramallah og al-Bireh guvernement, sentralt på Vestbreidda, 12 kilometer aust for Ramallah og tre kilometer sør for Taybeh. Andre byar i nærleiken er Deir Dibwan i sørvest, Beitin i aust og Ein Yabrud i nordaust.

Historie og arkeologi
Det er funne mosaikk og cisterner frå oltida i landsbyen.

Van der Velde meinte i 1854 at Rammun vart staden nemnt i Bibelen som Rimmon, Sela Rimmon. Rimmonklippa var staden der benjamittane flkyta til (Domarane 20:45, 47; 21:13), og der dei heldt seg fire månader etter slaget ved Gibeah.

Ein trur òg at han er den Rimmon som er nemnt på Madabakartet, nord for Jerusalem, mellom Bethel og Jeriko.  

Det finst ruinar frå bysantinsk tid, krossfarane, ajjubidane, mamelukkane og osmanarane i byen, inkludert mosaikk i moskéen i byen, ei gammal gravgrotte og sanitærgrop. Gravkammeret er datert attende til bysantinsk tid og inneheld keramikklampar, sandalar og krossforma medaljongar.

Osmansk tid
I 1596 var Rammun oppført i osmanske skattelister som ein del av Quds nahiya i Quds liwa. Han hadde eit folketal på 39 muslimske hushaldningar og betalte skatt for kveite, bygg, oliven, og vindruer eller frukttre.

Den franske oppdagaren Victor Guérin vitja først landsbyen i 1863, og skildra han som ein landsby med 500 innbyggjarar. Han skreiv òg at det var hogd ut mange grotter i kalksteinsfjellet her, og mange vart framleis nytta av gjetarar og flokkane deira. Gamle cisterner var hogde ut i berget. Husa var delvis bygd av gamle materiale, inkludert somme store blokker av tilpassa naturstein.

I 1882 skildra Palestine Exploration Fund i Survey of Western Palestine  Rammun som «ein mellomstor landsby, med cisterner og grotter, tydelegvis ein eldgammal stad. I nordaust var ein djup tank, og sør for denne uthogde graver. Husa står på ei naken høgd nord for ein kupert dal, og er bygd i terrassar.»

Det britiske mandatet era
I ei folketeljing i 1922 utført av Dei britiske mandatstyresmaktene hadde Rammun eit folketal på 703, alle muslimar,  while i folketeljinga i 1931, landsbyen had 153 busette hus og eit folketal på 744, framleis alle muslimar.  

I 1945 var folketalet 970, alle arabarar, medan det samla landarealet var 30 043 mål, i følgje ei offisiell landmåling. Av dette var 2 338  for plantasjar og irrigert land, 7 181 for korn, medan 61 mål var klassifisert som utbygde område.

Etter 1948
Etter den arabisk-israelske krigen i 1948, og etter våpenkvileavtalen i 1949, kom Rammun under Jordan sitt styre. Etter seksdagarskrigen i 1967, har Rammun vore under israelsk okkupasjon.

Kjelder
Denne artikkelen bygger på «Rammun» frå ,  den 22. september 2015. 
 oppgav desse kjeldene:

Bakgrunnsstoff
 Velkomen til Rammun

Landsbyar på Vestbreidda
Rantis

Rantis (arabisk رنتيس) er ein palestinsk by på Vestbreidda, nordvest i Ramallah og al-Bireh guvernement, 33 kilometer nordvest for Ramallah. I følgje Palestinsk statistisk sentralbyrå hadde han eit folketal på 2 900 i 2006.

Historie
Alle Evangelia nemner denne byen, Arimatea, ein gong, og alltid i tilknyting til Josef frå Arimatea — som plasserte lekamen til Kristus i si eiga grav. Både Eusebius og Jerome identifiserer Arimatea som fødestaden til Samuel. På 300-talet rapporterte Jerome at Den heilage Paula vitja denne staden. Sterke tradisjonar frå mellomalderen stadfestar denne påstanden, som feira byen som heimstaden til profeten. Eit kloster for Josef av Arimatea vart reist der. Ein annan tradisjon plasserer Arimatea ved Rantis, aust for Jaffa. Andre stader som er føreslått er ar-Ram og al-Bireh-Ramallah, nord for Jerusalem.

Byen vart annektert av Jordan i 1950 etter den arabisk-israelske krigen i 1948. Den 28–29. januar 1953 kryssa israelske forsvarsstyrkar grensa med 120 til 150 mann og gjekk til åtak på dei jordanske landsbyane Falameh og Rantis. I Falameh vart mukhtaren drepen, og sju andre landsbybuarar skadde, medan tre hus vart øydelagde. Åtaket vart fire og ein halv time og vart fordømt av Våpenkvilekommisjonen.

Kjelder
Denne artikkelen bygger på «Rantis» frå ,  den 23. september 2015. 
 oppgav desse kjeldene: 

 (SWP II:286-7, 367)
 (p. 823-4)
  (p. 113)

 (p. 136)

Bakgrunnsstoff
Velkomen til Rantis

Landsbyar på Vestbreidda
Ramallah og al-Bireh guvernement
Lajyná

Lajyná (gresk Λαγυνά) er ein distriktsby i periferieininga Thessaloníki i periferien Sentral-Makedonía i Hellas. Lajyná høyrer til kommunaleininga Langadás i kommunen Langadás.

Referansar 

Lajyna